google/wiki40b huggingface dataset:
Den synergistiske strid

Den synergistiske strid (gresk: synergetikos = «medvirkende») er en av de internt lutherske teologiske stridigheter i den umiddelbart etterreformatoriske tid i Tyskland. Den stod i 1556–1560/61 mellom de såkalte gnesiolutheranere og filippistene. I pakt mot den eldre Philipp Melanchthon stod Johann Pfeffinger og Victorin Strigel for den oppfatning at den menneskelige vilje medvirket ved omvendelsen. Gnesiolutheranerne, anført av Matthias Flacius, stod fast på det motsatte syn, og påberopte seg Luthers skrift De servo arbitrio og sa at naturlige menneske hva gjelder frelsen ikke er i besittelse av noen fri vilje, og er som «Klotz und Stein» (truncus et lapis, «stokk og stein»), slik at den helt og holdent er henvist til Guds nåde.
Artikel II i Konkordieformelen forkastet filippistenes oppfatning, og understreket at det naturlige menneske ikke evner å vende seg hen imot nåden. Den mosta imisdlertid også de meste radikale deler av Flacius' argument, nemlig at arvesynden er i menneskets selve natur eller vesen. Artikkelen betraktet mennesket som i stand til å foreta en egen viljesbeslutning, men da i kraft av nåden.
Som synergistisk teologi blir også generelt betegnet den oppfatning at Gud og menneske samvirker ved menneskets frelse, og ikke er alene Guds nådes verk.
Jamie Cullum

Familie

Cullum forlovet seg med den tidligere modellen, nå forfatter, Sophie Dahl, i april 2009. I januar 2010 giftet de seg og i september 2010 ble det bekreftet av paret at de ventet barn sammen. 2. mars 2011 ble de foreldre til en datter, som har fått navnet Lyra.
Mike Dirnt

Tidlige år

Dirnts mor var heroinavhengig, og hun døde ung. Derfor ble Dirnt adoptert bort som baby. Da han var syv år ble hans adoptivforeldre skilt, og han bodde hos faren en stund. Krangel gjorde at han flyttet til moren sin, hvor de levde på kanten av fattigdom. Søsteren hans flyttet hjemmefra da hun var 13 år. Da Dirnt gikk i fjerde eller femteklasse fikk moren en samboer som Dirt ikke hadde møtt før han flyttet inn, og det oppsto mange krangler mellom dem. Senere, da han begynte på high school og moren flyttet, ble han og stefaren gode venner, men han døde da Dirnt var 17 år.

Green Day

Da han var 15 år flyttet Dirnt ut fra barndomshjemmet for å bo hos Billie Joe Armstrong, hans bestevenn siden femteklasse. I 1987 stiftet de bandet Sweet Children sammen med trommeslageren John Kiffmeyer. I løpet av de to neste årene fikk bandet et stort renommé i den lokale punk-scenen. Da trommeslageren forsvant ble han erstattet med Tré Cool. De byttet navn til Green Day og gav ut to LP-er og to album med Lookout!. På denne tiden ble punk populært i USA og store selskaper begynte å se seg rundt etter de neste gullgruvene. Green Day ble signert på Reprise records som er eid av Warner Bros. Det første albumet med dette selskapet ble Dookie, utgitt i 1994. Albumet ble en suksess og vant en Grammy. Albumet innhold også bandets første hit, "When I Come Around" og "Basket Case".
Hans Petersons stipendiefond

Hans Petersons stipendiefond deler årlig ut Hans Petersonstipendiet til lovende, nyetablerte barnebokforfattere. Fondet er opprettet av den svenske barnebokforfatteren Hans Peterson og har en kapital på 1 million svenske kroner. Det deles ut 1-3 årlige stipend a 75 000 kroner.
Isfiske

Saltvannsfiske

Havisfiske er vanlig mange steder i verden, og man kan ikke sjelden finne avisnotiser om fiskere som har havnet på isflak som er løsnet og drevet av. Rundt norskekysten er det få steder der havisen årvisst blir trygg nok til å ferdes på. I enkelte fjordarmer er der likevel ofte muligheter, slik som på sørlandskysten, hvor en til og med kan fiske makrell midtvinters på en lokal stim.
For å få hull i en fart, og ved tykk is, er isbor en fordel. En hende gang vil det kunne bli behov for øks for å utvide hullet for storfisk. Snøret bør være noe grovere enn sommer, siden det kan bli fortere slitt av iskanten. Pilking er vanlig, alternativt å nippe en sluk opp og slippe den ned.

Ferskvannsfiske

Siden de fleste islagte vann er mere årvisse, og stabile, er det mange steder godt kartlagt når og hvor der er fisk å få. Metodene til å få napp er gjerne utviklet gjennom generasjoner. Isfiskefestivaler med konkurranser er begynt å bli en del av steders PR-virksomhet.
For å lokke fisken til hullet brukes gjerne noe hvitt som synker langsomt. Det kunne være små gjennomvåte papirbiter, eller havregryn. Det aller beste etter manges mening er å bruke finmalt kasein, som fisken liker lukten av. Er der strømninger, må en ha to hull og tilpasse disse slik at kroken befinner seg nær det som synker. Mange bruker blink (en blank skjeformet metallbit) over kroken, og agn.
Hovorea

Utseende

En ganske liten (ca. 2 millimeter), blank, kastanjebrun trebukk. Antennene er omtrent så lange som kroppen. Pronotum er tønneformet, omtrent så langt som bredt. Dekkvingene er forkortede, smale og sprikende, dekker omtrent halve bakkroppen. Bakbeina er korte og tykke med klubbeformede lår og kraftige legger.

Utbredelse

Arten lever i det vestlige Mexico.
Medvedemolpus

Utseende

Middelsstore (4,5 - 7,5 millimeter), brede og hvelvede, blanke, gulaktige bladbiller. Pronotum er rundet, mye smalere enn dekkvingene. Dekkvingene har fine punktrader og gjerne svarte flekker. Beina er forholdsvis slanke, lårene uten tenner.

Levevis

Både larvene og de voksne (imago) er planteetere.

Utbredelse

Slekten er endmisk for Filippinene.
Kjeltringer, vi?

Handling

Jack Rhodes (Burt Reynolds) er en kjekk juveltyv som opererer i Europa, og som aldri har blitt tatt. En kveld han er på fest hos en millionær treffer han den vakre Gillian (Lesley-Anne Down). Hennes svakhet er kleptomani. Han forelsker seg og snart innleder de et forhold. Det han imidlertid ikke vet er at hun blir presset av inspektør Cyril Willis (David Niven) til å plante informasjon hos Jack om en stor diamantleveranse som kommer til landet. Biter Jack på, vil inspektøren ta han på fersken. Det Cyril ikke hadde regnet med var at Jack og Gillian skulle forelske seg. Gillian forteller Jack om inspektørens lumske plan og sammen legger de en ny plan for å få tak på juvelene, som er verdt $30 millioner. Filmen har en overraskende slutt.
Beskrevet av Medietilsynet som: «En elegant thriller om diamant-tyven og hans medhjelper som lurer alt og alle».

Om filmen

En ganske genial krim-komedie som har fått beskjedent med oppmerksomhet.
Montérégie

Befolkning

Befolkningen er i det store og hele québecois, franskkanadisk. De engelsktalende utgjør 8%, mens det også finnes små samfunn av mohawk-folk. De holder til i egne municipalités autochtones, urfolkskommuner (man unngår ordet réserve, reservat). Kommunen Kahnawake ligger i forstadsbeltet til Montréal, mens Akwesasne ligger inntil den amerikanske grensen, hvor den grenser til mohawk-territorier i USA. Sameksistensen mellom det fransk- og engelsktalende flertallet og de små urfolkssamfunnene går ikke helt smertefritt, særlig er irritasjonen gjensidig mellom befolkningen i den lille mohawk-enklaven Kahnawake og forstadbeboerne rundt.
To the Sky

«To the Sky» (makedonsk versjon: «Pobeda») var Nord-Makedonias bidrag til Eurovision Song Contest 2014. Sangen er komponert av Darko Dimitrov og Lazar Cvetkoski, med tekst av Elena Risteska Ivanovska og Darko Dimitrov. 
Sangen ble framført av den makedonske artisten Tijana Daptsjevikj og var det ellevte bidraget ut i den andre semifinalen i København torsdag 8. mai 2014. I semifinalen ble «To the Sky» nummer 13 av 15 deltakere. Dermed kvalifiserte ikke Nord-Makedonia seg til finalen i Eurovision Song Contest 2014. Sangen fikk 33 poeng.
Mysusæter

Mysusæter (Mysuseter) er en hytte- og setergrend i Sel kommune, 13 km opp fra Otta i Gudbrandsdalen, på ca. 900 moh. Mysusæter ligger 2 km fra Spranget, som er inngangsporten til Rondane nasjonalpark.
Grenda har et godt turterreng og er et yndet utfartssted til turer både sommer og vinter – med turløyper sørover, østover og nordover inn i nasjonalparken. Grenda har hotell, pensjonat, skiheis (sesongavhengig) og butikk.
Uladalen starter ved Mysusæter, og det er kort vei til Ulafossene, Brudesløret og Kvitskriuprestan.
Hanae Shibata

Landslaget

Hanae Shibata spilte 1 landskamp for Japans kvinnelandslag.
Byen brenner

Handling

En mentalt forstyrret ansatt ved et oljeraffineri i en amerikansk storby blir permittert grunnet sin oppførsel ved bedriften. Før han forlater arbeidsplassen utfører han sabotasje slik at mengder bensin slippes ut og sprer seg i rundt om i byens kloakksystemer. Etterhvert blir vesken satt i brann og hele byen trues. En kaotisk situasjon oppstår hvor byens sykehus blir særlig utsatt.

Om filmen

Filmen ble innspilt i Montréal og er Canadas eneste katastrofefilm.
Den fikk terningkast to hos Dagbladet, mens VG gav den tre.
Beetlejuice

Om filmen

Navnet på filmen er Beetlejuice, som reflekterer over uttalen av Betelgeuses navn. Ved å gjenta navnet hans tre ganger tilkaller man ham, og får ham til å dra igjen. Adam og Barbara er ikke hans eneste offer, for han spesialiserer seg på å bedra spøkelser. Han var tidligere en av Junos (Sylvia Sidney) assistenter, før han havnet i trøbbel. Betelgeuse er frekk og vulgær, spiser insekter, og elsker å skremme folk.
Filmen skulle opprinnelig hete The Maitlands, siden Adam og Barbara er mye mer hovedroller enn Betelgeuse, og siden filmen opprinnelig skulle inneholde mindre humor enn sluttproduktet. Tim Burton bestemte seg imidlertid for den humoristiske innfallsvinkelen etter at Michael Keaton ble ansatt som Betelgeuse.
De fleste replikkene til Keaton ble improvisert under innspillingen. Det er flere kjente gjesteopptredener i filmen, inkludert de til Robert Goulet og Dick Cavett. Flere av Harry Belafontes sanger blir brukt i filmen.

TV-serie

En animert TV-serie løst basert på filmen, også kalt Beetlejuice, ble vist på ABC i perioden 9. september 1989 – 6. desember 1991. I serien er Lydia og Betelgeuse venner, og hun besøker ham ofte i Netherworld, Betelgeuses dødsrike.
Final Fantasy Tactics Advance

Handling

Hovedpesonen er den unge gutten Marche Radiju, som lever et ganske trist liv. Marche sin far jobber alltid, og er aldri hjemme. Moren er sliten og stresset og Marche må hele tiden hjelpe til med å stelle den funksjonshemmede broren Doned som sitter i rullestol. Marche har vanskelig for å få venner og det hele blir ikke bedre av at de nettopp har flyttet til den snødekte lille landsbyen St. Ivalice. Allerede første dag på skolen blir det en skikkelig snøballkamp med ham (han blir plaget siden han er den nye gutten), klassens lys, den tøffe jenta Ritz Malheur, og klassens svekling, den lille, stille gutten Mewt Randell mot hele resten av klassen (som hovedsakelig består av bøller, selvfølgelig). Til slutt må læreren gripe inn for å hindre at Mewt blir en levende snømann. Etter kampen blir de tre venner, og Mewt foreslår at de skal kikke på en bok han har kjøpt. Det er en gammel, rar bok, og de skjønner ikke hva som står der. Mewt dagdrømmer, og begynner å ønske at hele verden var som et Final Fantasy-spill (starten foregår i «virkeligheten»).
Ramón Castilla

Oppveksten til Perus selvstendighetskrig

Castilla ble født i Tarapacá, da en del av Visekongedømmet i Peru, og var den andre sønnen til Pedro Castilla, som var av spansk-argentinsk opprinnelse, og Juana Marquezado de Romero, som var delvis aymara. I 1807, da ti år gammel, dro han til Lima for å studere sammen med broren, og fortsatte senere utdannelsen sin Concepción, og hjalp broren med hans forretning. I 1817 meldte han seg inn i den spanske kolonihæren under Perus uavhengighetskrig, og kjempet mot selvstendighetsstyrkene sendt av den argentinske generalen José de San Martín. 
Castilla ble tatt som krigsfange, men klarte å rømme, og dro tilbake til Peru i 1821. Han deserterte fra spanjolenes hær og tilbød seg å bli med San Martín, som skrev han inn i patriothæren med rang som løytnant, den rangen han hadde hatt i den spanske hæren. Da San Martín gikk av som "Perus beskytter" støttet han José de la Riva Agüero, som deretter ble president i 1823. 
I 1824, da den peruanske kongressen utnevnte Simón Bolívar til diktator, formelt "Perus frigjører," ble Castilla med i Bolívars hær, og kjempet i det avgjørende slaget ved Ayacucho, som sikret Perus selvstendighet fra Spania. I 1825 ble han utnevnt til guvernør over hans hjemprovins, Tarapacá, og i 1833 giftet han seg med Francisca Diez Canseco.

Anarki: Castilla og Nieto

I 1839 ble Castilla utnevnt til krigsminister og finansminister under Agustín Gamarra. Ramón Castilla kjempet i konføderasjonskrigen, som varte fra 1836 til 1839, hvor han kjempet med de chilenske og argentinske styrkene mot Peru-Bolivia-konføderasjonen. Som finansminister var Castillo ansvarlig for Perus første innbringende bruk av guanoeksport. I mellomtiden hadde president Gamarra planer om å gjeninnlemme Bolivia i Peru, og i 1841 ledet han en invasjonshær til Bolivia. Gamarra endte opp med å bli beseiret og drept av José Balliviáns hær i slaget ved Ingavi, og Peru endte opp uten noen leder. I løpet av året var det forskjellige kamper blant caudilloene, som stadig erklærte seg som presidenter. Manuel Menéndez, da visepresident, tok over presidentembedet, men ble styrta i et statskupp ledet av Juan Crisótomo Torrico i 1842. 
Kort tid senere ble Manuel Ignacio de Vivanco styrta av Castilla, Domingo Nieto og andre i slaget ved Carmel Alto. Nieto ble president, men døde bare noen måneder senere. Castilla tok over stillinga 17. februar 1844, og holdt den til 10. august samme år. Etter å ha beseiret de andre caudilloene rundt omkring i landet gjeninnsatte Castilla Menéndez som president, for dermed å oppnå en konstitusjonell overgang til demokrati.
Bolt (2008)

Handling

En hvit liten hund ved navn Bolt er hovedrolleinnehaveren i en populær tv-serie. Mennesket hans Penny, kommer stadig i trøbbel, og superhunden Bolt kommer til unnsetning. Filmfolkene gjør alt for at Bolt skal tro at det hele er ekte, slik at de får gode skuespillerprestasjoner av ham. Dette medfører at Bolt virkelig tror at han har superkrefter. En dag han tror at Penny er kidnappet, klarer han å komme seg over filmselskapets murer, og legger ut på en lengre redningferd.

Videospill

Et videospill basert på filmen ble utgitt 18. november 2008 for Nintendo DS, Wii, PlayStation 2, PlayStation 3, Xbox 360, PC og mobiltelefon. Et eget spill er også utgitt i Apples iTunes Store, kalt RhinoBall.
Novorossija

Kronologi over bygrunnleggelser

En rekke av de byer som ble grunnlagt i denne historiske fasen, er etterhvert blitt ganske store.
Oskar Moll

Liv og virke

Han studerte i München og Berlin, under blant andre Lovis Corinth og dro sammen med sin ektefelle Marg Moll (1884–1977) til Paris hvor de også møtte Henri Matisse. Han ble professor ved det statlige akademiet for kunst og kunsthåndverk i Breslau, og fra 1925 og til nedleggelsen i 1932 også direktør. Livshistorien faller forøvrig sammen med ektefellens inntil han døde i 1947. Marg Moll var mest kjent som billedhugger.
Moll skapte bilder som kombinerte lineære strukturer med fargeflater, som ble lyriske og levende gjennom fargekontraster og ornamental motivpresentasjon. Stilen passet ikke inn i nazistenes kultursyn, og 26 verker ble beslaglagt som entartet.
Förarintyg för fritidsbåt

Förarintyg för fritidsbåt, iblant betegnet skärgårdsskepparexamen eller förarbevis , er i Sverige en nautisk ikke-profesjonell eksamen i blant annet navigasjon og sikkerhet til sjøs. Til forskjell fra kustskepparexamen gir förarintyg ingen spesiell rettighet.
Det svenske förarintyget reguleres av Nämnden för båtlivsutbildning, som fastsetter kursinnholdet og godkjenner kurssensorer. Eksamen forutsetter 12 års alder senest ved årets slutt.
Förarintyg er «ett intyg om att innehavaren vid prövning visat sig ha teoretiska kunskaper om för att föra fritidsbåt inomskärs och i skyddade vatten, i första hand i dagsljus och goda siktförhållanden samt hur man visar gott sjömanskap.»
Eksamen innebærer ikke noen kvalifisering, men kan for eksempel senke forsikringspremien eller kreves av den som vil leie en større båt. Den er også en forutsetning for kustskepparintyg, som gir rett til å føre fritidsskepp, det vil si store lystfartøyer.
Kurs arrangeres i ulike former av en rekke ulike aktører. Foruten normale kurs tilbys nettkurs og kurs i forbindelse med seilaser i Sverige og utenlands.
Daniele De Rossi

Landslaget

De Rossi var med på Italias lag som tok bronsemedaljene under OL 2004 i Athen, og han spilte for Italia under VM 2006 i Tyskland.
Han ble tatt ut i Italias EM-tropp til EM i Frankrike 2016.
Spinostenellipsis

Utseende

En middelsstor, kraftig, ensfarget rødbrun trebukk. Antennene er kraftige og litt lengre enn kroppen. Pronotum er rektangulært, en god del bredere enn langt, med en liten tann på hver side. Dekkvingene er noe rundede og hvelvede, beina kraftige med klubbeformede lår.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Australia.
Christian August Friedrich Peters

Bakgrunn

Christian August Friedrich Peters tilegnet seg astronomiske grunnkunnskaper ved selvstudium. I 1833 ble han assistent til  Heinrich Christian Schumacher ved vid Hamburgobservatoriet (i Altona). Der var han med på den holsteinske gradmåling og ved bestemmelsen av den enkle sekundpendel på Gut Güldenstein.
Heinrich Christian Schumacher oppfordret ham til høyere studier i astromi. Han studerte så under Friedrich Bessel ved universitetet i Königsberg, og ble der i 1833 filosofie doktor.

Etter studiene

I 1839 fikk han stilling ved Pulkovo-observatoriet i St. Petersburg. Her ble han 1842 adjunkt og 1847 medlem av akademiet. Peters ble i 1849 professor i astronomi ved Albertina-universitetet i Königsberg i Østpreussen. I 1854 ble han direktør ved observatoriet i Hamburg-Altona.
Peters ble kjent i faglitteraturen om feilteorier for et skrift fra 1856 om estimeringen av presisjon ved bruk av absolutte deviasjoner fra medianen. Han la dessuten i et annet av sine skrifter grunnlaget for oppdagelsen av stjernen Sirius' ledsagerstjerne, det vil si at det dr4eide seg om et dobbeltstjernesystem.
I 1872 ble Altona-observatoriet forlagt til Kiel, og Peters ble i 1873 professor ved byens universitet.
Som etterfølger etter Schumacher og Adolph Cornelius Petersen utgav Peters Astronomische Nachrichten. Under hans ledelse led fagtidsskriftet imidlertid et betydelig kvalitetstap, ettersom Peters la seg ut med en rekke ledende astronomer og mange fagfeller ikke lenger ville publisere der. 
Christian August Heinrich Peters døde 8. mai 1880 i Kiel.
Også hans yngre bror Christian Heinrich Friedrich Peters var en kjent astronom.
Afterglow (album)

Afterglow er et musikkalbum med Wobbler, utgitt i 2009.
Damsgård skole

Historie

Damsgård skole ble opprettet i 1859, i et nyoppført skolehus i Skolegaten i Laksevåg sentrum. Dette ble erstattet av et nytt skolehus på samme sted i 1897. 1964 startet byggingen av Damsgård skole i Herman Grans vei 2, like ovenfor Damsgård hovedgård. Skolen ble tatt i bruk fra skoleåret 1966. Bygget ble tegnet av arkitektene Jakob Myklebust og Bjørn Simonnæs. Skolen ble ansett for å ha svært høy arkitekturhistorisk og arkitektonisk verdi som et karakteristisk og godt bevart 1960-talls skoleanlegg med utpregede romlige og estetiske kvaliteter. Selv om skolen hadde svært høy verneverdi, ble den i 2016 revet på grunn av slitasje, muggskader og dårlig innemiljø.

Nye Damsgård skole

Bystyret vedtok i 2013 at det skal føres opp et nybygg for 450 elever med flerbruks/volleyball-hall Byggetillatelse til nytt bygg var klar 4. oktober 2016, og den nye skolen reises med prefabrikkerte stål- og betongelementer. Arbeidet var originalt planlagt med oppstart høsten 2013, men rivningsarbeid startet ikke før elevene var ferdig med skoleåret i juni 2016. Grunnsteinen til nye Damsgård skole ble lagt ned onsdag 18. januar 2017. Steinen er formet som et skrin, og den inneholder blant annet bilder av personalet på skolen, tegninger av det nye bygget, skolens planer og talen til skolebyråd Pål Hafstad Thorsen. Det vakte oppmerksomhet at innskriften som er gravert på grunnsteinen har feil ukedag. I byggeperioden blir elevene fraktet med buss til erstatningsskolen ved Løvås oppveksttun. Planen var at skolen skulle åpnes til skolestart i august 2017. Den nye skolen ble tatt i bruk ved skolestart i 2018.
Clydesdale

Historie

Rasen ble grunnlagt en gang mellom 1715 og 1720 da den sjette hertug av Hamilton importerte hester fra Nederland og Frankrike for å bedre den etablerte britiske rasen, trolig for å få bedre hester i strid. Rundt samme kjøpte John Paterson fra Lochlyoch flamske hester som allerede var i England og grunnla den linjen som vil bli den mest innflytelsesrike i rase fram til 1800.
Byrknesøyna

Natur, friluftsliv, kultur og næringsliv

Byrknesøyna ligger lengst vest i Gulen kommune, utenfor Sandøyna og Mjømna. Vest for Byrknesøyna er det en skjærgård med over tusen øyer, holmer og skjær. Av øyene sydvest for Byrknesøyna var det øya Åra som ble mest utsatt for oljeforurensning etter Server-forliset ved Fedje i januar 2007. Det ble tatt opp over 12 tonn med olje bare rundt Åra og det var ca. 20 personer i sving med opprenskningen. Utenom Åra er Røytingja, Måøyna og Havrøyna de største øyene vest for Byrknesøyna. I nord finner vi Kversøyna mot nordvest og Grima rett nord for Byrknesøyna. Mellom Grima og Byrknesøyna går det en meget smal øst-vestgående naturlig kanal, søndre Grimesund. Langs vestsiden av Grima går en nord-sydgående smal kanal som heter Svartsundet.
Hele området vest for Byrknesøyna er mye brukt til sportsfiske og kajakkpadling. Det er rikelig med fisk og skalldyr og det er mulighet for havfiske ved Holmengrå fyr som ligger ute i havet rett vest for Byrknseøy.
Landskapet på Byrknesøyna er en typisk vestlandsk lyngheilandskap. Det største fjellet ligger midt på øyen (Veten – 194 moh.) og på en klar dag kan man herfra se Troll-plattformen som ligger ca. 70 km vest i havet. Det er flere merkede turløyper på øyen, bl. annet over Veten og rundt Måvatnet.
Av dyreliv fins det mengder av forskjellig sjøfugl og en del havørn, niser,oter og en og annen småhval. Det er også en del hjort og orrfugl på Byrknesøyna.
I Barvågen på Byrknes ligger Gulen Fiskarbondemuseum, som er bygget opp slik et fiskerbondebruk var på 1800-tallet. I sjøbua er det et museum med utstilling av gamle redskaper slik man benyttet på den tiden. De fleste av gjenstandene i sjøbua er donert av Alf Sæternes. Det er et meget aktivt ungdomslag på Byrknes som heter U/L Havgula. Dette laget ble stiftet så langt tilbake som i 1946 og tok i sin tid initiativet til å få bygd samfunnshuset på Byrknes. Havgula eier i dag dette huset som er det kulturelle senteret på Byrknes.
Hovednæringen på Byrknesøyna er fiske, og det er flere fiskebruk og oppdrettsanlegg på øya. Byrknes Auto, som er en av landets største eiere og operatører av kjøle- og frysebiler har sitt hovedkvarter på Byrknes. Det drives også en del med sau.

Gjest Baardsen

Mars 1822 satt mestertyven Gjest Baardsen i arrest hos lensmannen i Gulen på Byrknes. 11. mars opplevde Vestlandet en av de verste stormene som har vært på kysten. Mange var savnet, bl. annet 6 barn som var ute på øyene vest for Byrknesøyna for å samle lyng til for for dyrene. De fleste av mennene var ute på fiske og de få som var igjen våget med det første ikke å dra ut for å berge barna i det voldsomme uværet. Da fikk noen av mødrene til barna overtalt konen til lensmannen om å løslate Gjest Baardsen og medfange Svend Brekke og sende dem ut for å berge barna. Gjest Baardsen fikk overtalt noen av mennene som var hjemme til å være med, og med fare for eget liv fikk de reddet i land de 6 barna. Ni fiskere fra Byrknes skal etter sigende ha omkommet i denne stormen.